open-index/open-wikipedia-markdown huggingface dataset:
Dreadpin

**Dreadpin** on Eesti progressiivset rokki/metalit viljelev ansambel.

## Ajalugu
**Bänd** sai alguse aastal 2008 Turbas "vanaema juures", kui seal suvel aega veetvad Allan, Fredy, Antti ja Samuel otsustasid hakata musitseerima.

Algselt oli bändi hääleks  nu- ja *melodic death metal*. Aega mööda tärkas poistes huvi progressiivse metal/rokk muusika vastu, millest on saanud nüüdseks peamine stiil.

Dreadpin võttis 2022. aastal osa konkursist "Maailm kuulub meistrile", mille ka võitis. Auhinnaks sai bänd 5000 eurot, millega filmiti bändi esimene muusikavideo. 

Muusikavideo filmimine toimus Tartus ERM-is.

Dreadpin on löönud kaasa sellistel eesti suurematel üritustel: Barbar Feast 2023, Hard Rock Laager (A-lava) 2019. Lisaks küttis bänd rahva soojaks 2023 aastal Eestit külastanud maailmakuulsa Hakeni jaoks. Bändi kodubaariks võib nimetada klubi Barbar . Lisaks nendele on bänd ülesastunud paljudel Eesti rokilavadel.

## Muusikast
**Muusikat** iseloomustavad kiired, energilised rütmid, vahelduv meloodia ja tehniliselt keerukad käigud. Dreadpin laulusõnade suureks inspiratsiooniks on müstilised olendid, tehisintellekt, lõputu kosmos jne. Muusikalist inspiratsiooni on saanud ansambel tuntud bändidelt nagu : *[[:en:Tool_(band)|Tool]], [[:en:Devin_Townsend_Project|Devin Townsend Project]], [[:en:In_Flames|In Flames]], [[:en:Korn|Korn]], [[:en:Strapping_Young_Lad|Strapping Young Lad]],  [[:en:Children_of_Bodom|Children of Bodom]]*, *[[:en:Meshuggah|Meshuggah]]* ja paljud teised.

## Koosseis
### Praegused liikmed

* Allan - kitarr, laul
* Fredy - basskitarr
* Kuldar - trummid
* Olaf - kitarr, laul

### Endised liikmed

* Antti - trummid
* Artur - laul
* Samuel (Sämm) - kitarr

## Diskograafia
### Albumid
* 2016 - "Reclaiming Harmony"

* 2022 - "Cyberia"

## Tunnustus
* 2022 Maailm kuulub meistrile. konkursi võitja

## Viited
# GALERII JA VIDEO ⟩ Ansambel Dreadpin esitles loo «Clockwork» verivärsket muusikavideot
# Morgist küberkõgustesse: otsa saanud õlleraha ilmutas Dreadpini tegeliku potentsiaali

## Välislingid
# Dreadpin
# Dreadpin youtube
# Dreadpin Spotify
# Dreadpin Instagram
Kadarkút

**Kadarkút** on linn Ungaris Somogyi komitaadis Kaposvári kreisis.

## Geograafiline asend
Kadarkút asub komitaadi- ja kreisikeskusest Kaposvárist ligikaudu 20 km edelas, Horvaatia piirist 33 km kaugusel.

## Ajalugu
Asulat on ürikutes esmamainitud 1137. aastal (*Chadarcuthai*).  16. sajandi keskpaiku sattus asula Türgi võimu alla. Suur osa elanikest hukkus või põgenes. Türgi võimu alt vabanes Kadarkút 1686. aastal. Kadarkút sai suurkülaks 1977. aastal ja linnaks 2005. aastal.

## Sõpruslinnad
* Veliko Trojstvo, Horvaatia
* Voitsberg, Austria
* Ojdula, Rumeenia

## Viited
Maailmaturu masskaubad

**Maailmaturu masskaubad** (ingl.k. *commodities*) on maailmaturul suurtes kogustes ostetavad ja transporditavad kaubad, mida veetakse peamiselt kaubalaevade ja raudteetranspordiga. Need on erinevad toorained, nagu värvilised-, must- ja muldmetallid, toornafta, kivisüsi erinevad mootorikütused, põllumajandussaadused, jms mida müüakse ja ostetakse suurtes kogustes äritehingu ajal börsil kehtivate hetkehindadega. Nende kaupade järele eksisteerib pidev nõudlus ja üldjuhul ei sõltu kauba hind maailmajaost, piirkonnast või riigist, kus ja missuguste kuludega on kaubad toodetud.

## Viited
Constance Mayer

**Constance Mayer** (**Marie-Françoise Constance Mayer-La Martinière**, 9. märts 1775 Chauny, Picardy – 26. mai 1821 Pariis) oli prantsuse kunstnik. 

Constance Mayer sündis 1775. aastal Chaunys ja oli üks vähestest naiskunstnikest, kes saavutas edu Napoleoni aegses Prantsusmaal. Tolliametniku tütar Mayer kolis enne 1801. aastat Pariisi, kus ta õppis Joseph-Benoît Suvée (1743-1807) ja Jean-Baptiste Greuze'i (1725-1805) juures. Aastal 1801 alustas ta tööd Jacques-Louis Davidi (1748-1825) ateljees ja tema "Autoportree isaga" võeti vastu Pariisi Salongi näitusele. Sestpeale esines ta Salongis regulaarselt. Oma karjääri algusperioodil spetsialiseerus ta naiste ja laste portreedele ning kodustele žanristseenidele.

1802. aastal astus ta Pierre-Paul Prud'hon'i (1758-1823) ateljeesse, millega algas professionaalne ja isiklik suhe tuntud kunstnikuga, mis kujundas tema ülejäänud karjääri. 1803. aastal sai Prud'hon tellimuse maalida keisrinna Josephine'i portree. Prud'honi abikaasa, tema viie lapse ema, kuulutas avalikult, et on keisrinnasse armunud. Kunstnik lasi abikaasa vaimuhaiglasse saata ja Mayer võttis vastutuse laste kasvatamise eest enda peale. Keiser Napoleon, kes ostis 1803. aastal kaks Mayeri maali, kinkis nii Prud'honile kui ka Mayerile korterid Sorbonne'is. Mayeri maalid muutusid üha enam Prud'honist ja tema loomingus valdavatest ajaloolistest ja mütoloogilistest teemadest mõjutatuks. 1810. aastal suri Mayeri isa ja ta kolis Prud'honiga kokku. Kunstnikud tegid tihedat koostööd, kusjuures Prud'hon teostas sageli alusjoonistuse ja Mayer lõpetas lõuendi.

1821. aastal suri Prud'hon'i abikaasa ning Mayer eeldas, et oma kauaaegne partner abiellub temaga. Kui mees keeldus seda tegemast, tegi naine 26. mail enesetapu. Prud'hon korraldas järgmisel aastal näituse oma töödest, kuid ei taastunud kunagi Constance'i surmast. Ta suri 1823. aastal ja nad on koos maetud Père Lachaise'i kalmistule.

## Viited
Agustín Canobbio

**Agustín Canobbio Graviz** (sündinud 1. oktoobril 1998 Montevideos) on Uruguay jalgpallur, kes mängib ründava poolkaitsja või äärepoolkaitsjana Brasiilia kõrgliigaklubis Athletico Paranaense ja Uruguay jalgpallikoondises. 

Ta alustas klubikarjääri kodulinnaklubis Fénix, mille meeskonnas debüteeris ta Uruguay kõrgliigas 2016. aasta oktoobris. Fénixi meeskonnas mängis ta Uruguay kõrgliigas aastatel 2016–2018 ja 2020–2021. Lisaks on ta Uruguay kõrgliigas mänginud veel Peñaroli ridades (2018–2019 ja 2021–2022). Peñaroliga tuli ta aastate 2018 ja 2021 Uruguay meistriks. 2021. aastal valiti Canobbio Uruguay kõrgliiga hooaja parimaks mängijaks.

2022. aasta märtsis sõlmis ta kuni 2026. aasta lõpuni kehtiva lepingu Athletico Paranaensega.

2017. aastal tuli Canobbio Uruguay kuni 20-aastaste koondisega omavanuste Lõuna-Ameerika meistriks. Uruguay jalgpallikoondises tegi ta debüüdi 27. jaanuaril 2022 MM-i valikmängus Paraguay vastu. Koondisekarjääri esimese värava lõi ta 12. septembril 2023 MM-i valikmängus Ecuadori vastu. Ta kuulus Uruguay koondisse 2022. aasta maailmameistrivõistlustel, kus pääses vahetusest väljakule viimases alagrupimängus Ghana vastu.

Tema isa Osvaldo Canobbio on jalgpallitreener ja endine jalgpallur.

## Saavutused
;Peñarol
*Uruguay Primera División: 2018, 2021
*Supercopa Uruguaya: 2018
;Athletico Paranaense
*Campeonato Paranaense: 2023, 2024
*Copa Libertadores: Teine koht 2022
;Uruguay U20
*Lõuna-Ameerika noorte meistrivõistlused: 2017

## Viited
Rudabánya

**Rudabánya** on linn Ungaris Borsod-Abaúj-Zempléni komitaadis Kazincbarcika kreisis.

1965. aastal leiti Rudabányast 10 miljonit aastat tagasi elanud inimlase *Rudapithecus'e* säilmed.

## Geograafiline asend
Rudabánya asub Slovakkia piirist 14 km kaugusel, kreisikeskusest Kazincbarcikast umbes 13 km põhjas ja komitaadikeskusest Miskolcist ligikaudu 33 km põhjaloodes.

## Ajalugu
Küla on ürikutes esmamainitud 1299. aastal (*Ruda*). Rudabánya sai linnaõigused 1351. aastal ja see oli üks  Ülem-Ungari seitsmest kaevanduslinnast. Linnas kaevandati vase-, tina-, hõbeda- ja rauamaaki. Türklased rüüstasid linna 1555., 1564. ja 1576. aastal. Suur osa linnaelanikest põgenes. Rudabánya kaotas linnaõigused ja 17. sajandi lõpuks oli alles jäänud väga vähe elanikke. 18. sajandi teisel poolel alustati Rudabányas jälle rauamaagi kaevandamist. Rauamaagi kaevandamine asulas lõpetati 31. detsembril 1985. Paljud inimesed kaotasid töö, osa neist lahkus asulast. Rudabánya sai vahepeal kaotatud linnaõigused tagasi 1. juulil 2008.

## Sõpruslinnad
* Dobšiná, Slovakkia
* Borsec, Rumeenia
* Badalovo, Ukraina

## Viited
Maskis laulja

**"Maskis laulja"** on frantsiisil "Masked Singer" põhinev meelelahutussaatesari, mis sai alguse telesaate "King of Mask Singer" Lõuna-Korea versioonist. Sarja esimene saade läks TV3-s eetrisse 15. märtsil 2020.

## Formaat
Igal hooajal astuvad saatesarja valitud avaliku elu tegelased lavale mõneks tegelaskujuks maskeerituna. Igas saates võistlevad maskide taga peituvad staarid omavahel, kohtunike eesmärk on laulude esituse ja iga võistleja kohta antud vihjete põhjal mõistatada, kes end maskide taga varjavad. Žürii ja publik hindavad esitusi ning iga saate lõpus lahkub saatest üks võistleja, kes peab maski maha võtma ning paljastama oma tõelise identiteedi.

## 1. hooaeg
Esimesel hooajal olid detektiivid Mart Juur, Brigitte Susanne Hunt, Krista Lensin ja Ženja Fokin ning saatejuht oli Mart Sander. Kostüümide autor oli Liisi Eesmaa. Saatesarja võitis Stefan Airapetjan.

### Osalejad

## 2. hooaeg
Teisel hooajal olid detektiivid Mart Juur, Brigitte Susanne Hunt, Krista Lensin ja Kristjan Jõekalda ning saatejuht oli Mart Sander. Kostüümide autor oli Liisi Eesmaa. Saatesarja võitis Mikk Saar.

### Osalejad

## 3. hooaeg
Põhidetektiivid olid Brigitte Susanne Hunt, Karl-Erik Taukar ning Peeter Oja. Neljandaks detektiiviks oli igas saates erinev külaliskohtunik. Saatejuht oli Mart Sander. Kostüümide autorid olid Liisi Eesmaa ja Grete Laus-Evestus. Saatesarja võitis Franz Malmsten.

### Osalejad

## 4. hooaeg

Neljandal hooajal olid detektiivid Eda-Ines Etti, Liina Kanarbik, Mart Sander ja Kristjan Jõekalda ning saatejuht oli Franz Malmsten. Kostüümide autorid on Liisi Eesmaa ja Gerly Tinn. Saatesarja võitis Genka.

### Osalejad

## 5. hooaeg

Viiendal hooajal on detektiivideks Maris Kõrvits, Eda-Ines Etti, Kristjan Jõekalda ja Reigo Tamm ning saatejuhiks on Karl-Erik Taukar. Kostüümide autorid on Liisi Eesmaa, Britt Samoson, Karl-Christoph Rebane ja Liisi Hinto.

### Osalejad

## Viited
Mihhail Drozdovski

**Mihhail Drozdovski** (vene keeles *Михаил Гордеевич Дроздовский*; 7.oktoober/19. oktoober 1881 Kiiev – 14. jaanuar 1919 Rostov Doni ääres) oli Venemaa väejuht, kindralstaabi kindralmajor, monarhist. Ta osales Vene-Jaapani sõjas, Esimese maailmasõjas ja Venemaa kodusõjas.
Kennedy intsident

**"Kennedy intsident"** on 2021. aasta veebruaris esilinastunud Eesti mängufilm.

Film räägib sellest, kuidas kaks kõrgklassi prostituuti satuvad 1939. aasta suvel Eestit külastava noore John F. Kennedy ümber koondunud spionaaživõrku, kust areneb ka intriige, romantikat, draamat ja põnevust tulvil armukolmnurk. Loo keskmes on Tallinnas asuv litsimaja, mis pakub muuhulgas teenust ka rikastele ja mõjuvõimsatele meestele, kes ei saa usaldada ühtegi tänavalt leitud naist (kuna võivad olla spioonid). 

## Osatäitjad
* John Fitzgerald Kennedy – Ben Walton-Jones
* Monika – Lisette Pomerants
* Claudette – Britt Kõrsmaa
* Proua Kukk – Merle Palmiste
* Irena Wiley – Maarja Mitt-Pichen
* Renate – Gerda Johnson
* Lem Billings – Max Marcq
* Vivian – Liisu Krass
* Linda – Liisa Linhein
* Stassi – Jekaterina Linnamäe
* Ivo Brockmann – Jaanus Nuutre
* Lauri von Willebrand – Lauri Mäesepp
* Gloria ülemkelner – Allan Kress
* daam peol – Triin Lellep
ja teised.

## Esilinastused
* festivalil: 21.02.2021, maailma esilinastus, Santa Fe Film Festival, Ameerika Ühendriigid
* kinos: 04.11.2021, ametlik esilinastus, Coca-Cola Plaza, Tallinn

## Auhinnad, nominatsioonid
*auhind, Santa Fe Film Festival, 2021; parim film
*auhind, Europa Film Festival (Barcelona), 2021; parim põnevusfilm, parim naisnäitleja (Lisette Pomerants)
*nominatsioon, Texas Film Festival, 2021; parim film 
*auhind, Swedish International Film Festival, 2021; parim film
*auhinnad, New York Movie Awards, 2021; parim film, parim stsenaarium, parim kunstnikutöö, parim naisnäitleja (Britt Kõrsmaa), parim helirežissöör (Rauno Avel)
*auhind, Venice TV Award, 2021; parim telemängufilm 
*auhind, Anatolia International Film Festival, 2021; parim film
*auhinnad, Sweden Film Awards, 2021; parim režissöör, parim film 
*auhind, Hollywood On The Tiber Film Awards, 2021; parim thriller
*auhind, Royal Society of Television & Motion Picture Awards, 2022; väljapaistev saavutus
*auhind, Art Blocks International Film Festival, 2022; parim film
 
## Viited

## Välislingid
* The Kennedy Incident Official Trailer. YouTube
*  IMDb-s
* Mart Sanderi “Kennedy intsident” tunnistati Santa Fe festivalil parimaks filmiks. Vaba Eesti Sõna, 28. veebruar 2021. 
* Mart Sander enda uuest filmist: Kennedy nimi müüb. menu.err.ee, 2. november 2021.
* Intervjuu režissööriga: esilinastus Mart Sanderi ajalooline suurfilm "Kennedy intsident" uudised.tv3.ee, 5. november 2021.
* Raiko Puust. Mart Sanderi "Kennedy intsident" on tõeline armastuskiri spioonidraamadele. Kroonika, 6. november 2021.
*Jaak Juske. Mart Sanderi stiilne versioon Eesti lähiajaloo ühest põnevast seigast. jaakjuske.blogspot.com, 5. november 2021.
*Triin Kodres. Mart Sanderi film jõuab USA kinodesse: see oli kannatuste rada! Kroonika, 24. aprill 2023.
* Aleksandra Jürman. Film peaosas Lisette Pomerantsiga jõuab Ameerika kinodesse: õnnetunne on meeletu! elu24.postimees.ee, 31. mai 2023.
Gleb Karpenko

**Gleb Karpenko** (sündinud 27. oktoobril 2001 Narva-Jõesuus) on Eesti profijalgrattur.

## Karjäär
Võistelnud järgmistes profimeeskondades:

* 2020–2021 Tartu2024 Cycling Team
* 2023–2023 Materiel-Velo.com

* 2024–...... Ferei Quick-Panda Podium Mongolia Team

## Saavutused
; 2019
:  Eesti meister eraldistardis kategoorias U19
; 2020
:  Eesti meister eraldistardis
; 2022
:  Eesti meister grupisõidus kategoorias U23
; 2023
: 2. koht Eesti meistrivõistlustel eraldistardis

## Viited

## Välislingid

* Gleb Karpenko *ProCyclingStats*
Waidhofen an der Thaya-Land

**Waidhofen an der Thaya-Land** on vald *(Gemeinde)* Austrias Alam-Austria liidumaal Waidhofen an der Thaya ringkonnas.

## Viited
Waldkirchen an der Thaya

**Waldkirchen an der Thaya** on vald *(Marktgemeinde)* Austrias Alam-Austria liidumaal Waidhofen an der Thaya ringkonnas.

## Viited
Windigsteig

**Windigsteig** on vald *(Marktgemeinde)* Austrias Alam-Austria liidumaal Waidhofen an der Thaya ringkonnas.

Windigsteig asub Alam-Austria *[[Waldviertel]]i* piirkonna põhjaosas. 21,57% valla territooriumist on kaetud metsaga.

## Viited
Kallurvagun

**Kallurvagun** (inglise *dumpcar*), slängis ka dumpkarvagun, on madalate, horisontaalasendisse lastavate külgluukidega poolvagun, mis on varustatud pneumaatilise kallutusmehhanismiga. Kallutusmehhanism võimaldab kallutada vaguni sisu mõlemale küljele. Vaguneid kasutatakse enamasti maagi, tahke kütuse (kivisöe, põlevkivi) ja ehitusmaterjali vedamiseks lühikestel vahemaadel, samuti raudteede ehitus- ja remonditöödel. 

Vaguni kere kallutamiseks on vaguni raami mõlemal küljel kaks suruõhuga töötavat töösilindrit. Suruõhuga varustamine toimub vedurilt eraldi toitemagistraali kaudu. Dumpkarvagunid on nelja-, kuue- või kaheksateljelised. Pikkust on neljateljelistel 11,8–12,4 m, kuueteljelistel 14,9–15,5 m ja kaheksateljelistel 17,6 m. Kandejõud on neljateljelistel 60 või 66–67 t ja kuueteljelistel dumpkaritel 105 t. 

## Viited
Carl Gottlob von Schönaich-Carolath

**Carl Wilhelm Gottlob von Schönaich-Carolath** (28. august 1751 ukj – 1808?) oli Schönaich-Carolathi aadlisuguvõsast pärit Peterburi saksa katoliku koguduse preester.

## Elulugu
Carl Gottlob von Schönaich-Carolathi isa oli Hans Gottlob von Schönaich-Carolath.

1784. aastal ordinaariti Schönaich-Carolath Trieris preestriks. 1786. aasta 18. jaanuaril juhatas Schönaich-Carolath Peterburi koguduse preestrina Tallinnas esimest avalikku katoliku jumalateenistust pärast reformatsiooni. Ta üüris koguduse jaoks maja Niguliste tänaval ning õnnistas selle 4. juunil pühakojana sisse. Jumalateenistus põhjustas rüütelkonnas ja Liivimaa Konsistooriumis vastuolu.

1786. aasta 1. novembril loeti Püha Birgitta kloostri varemetes ette Schönaich-Carolathi avaldatud kiri “Rede von der Unsterblichkeit des Christen."

## Viited


## Kirjandus
* Bachmeister, Hartwich Ludwig Christian. Russische Bibliothek zur Kenntniß des Gegenwärtiges Zustandes der Literatur in Rußland. Kd. 11. 1787. 
* Eesti kiriku- ja religioonilugu. Tartu Ülikooli Kirjastus. 2018. 
* Genealogisches Reichs- und Staatshandbuch auf das Jahr 1802. Kd. 1. 1802. 
* Petri, Johann Christoph. Neuestes Gemählde von Lief- und Ehstland unter Katharina II und Alexander I. Kd. 1. 1809. 
* Recke, Johann Friedrich von; Napiersky, Carl Eduard. Allgemeines Schriftsteller- und Gelehrtenlexikon der Provinzen Livland, Ehstland und Kurland. Kd. 1. 1859.
Tzéni Drivála

**Tzéni Drivála** (ka Jenny Drivala; kreeka keeles Τζένη Δριβάλα; sündinud 4. juulil 1957 Kalamátas) on kreeka ooperilaulja, sopran.

Tzéni Drivála õppis lisaks klassikalisele balletile, klaverimängule ja laulmisele Ateena ülikoolis Bütsantsi kirjandust ja Bremeni ülikoolis John Modinose juhendamisel laulmist. 

Oma ooperidebüüdi tegi ta Kreeka Rahvusooperis Lucia rolliga Gaetano Donizetti ooperis "Lucia di Lammermoor" ja 1983. aastal Itaalias Baris Teatro Petruzzellis.

Aastail 1982–2007 laulis ta peaosa umbes 20 ooperis, nende hulgas näiteks ooperites "La traviata", "Rigoletto", "Attila", "Anna Bolena", "Röövimine serailist", "Võluflööt", "Boheem", "Pajatsid", "Hoffmanni lood", "Nahkhiir" jne.
Hoppervagun

**Hoppervagun** ehk hopper *(*ingl.k*. hopper car)* on kiilukujulise põhja ja tühjendusluukidega vagun raskusjõul vabalt voolava masskauba (puistmaterjal) veoks. Hopperite laadimine toimub ülevalt (tavaliselt punkritest või silodest) ja tühjendamine kahele küljele kaldu olevate põhjaluukide kaudu gravitatsiooni jõul. Hoppervaguneid kasutatakse suurte koguste puistainete veoks pikkadel veomarsruutidel. 

## Ülevaade
Valmistatakse nii pealt lahtiseid kui ka kinniseid hoppervaguneid. **Kinnine hopper** (ingl.k. *covered hopper)* on pealt kaetud vagun, milles veetav kaup on kaitstud sademete eest. Kinniste hopperitega veetakse tsementi, vilja, mineraalväetisi ja muid erinevaid ilmastikumõjude eest kaitset vajavaid puistaineid. Lahtiste vagunitega veetakse liiva ja killustikku. Osal vagunitel on võimalik mahalaadimisel vagunist väljuva puistmaterjali kogust reguleerida. 

Hoppervagunid on neljateljelised, kandejõuga 60–70 tonni. Tsemendihopperid on lühemad – pikkus keskmiselt 12 m, kere maht 55–60 m3, vilja- ja mineraalväetiste vagunid on pikemad – 13–14 m. Kere maht on viljavagunitel keskmiselt 95 m3 ja väetisevagunitel kuni 80 m3, uuematel väetisevagunitel kuni 108 m3. 

**Hopper-dosaatorvagunitega** veetakse ballasti ning neid kasutatakse raudtee ehitusel või remondil. Enne töö alustamist määratakse vaguni dosaatoriga kindlaks, kui kõrgeks peab ballastikiht raudteel peale doseerimist jääma. Seejärel vaguni luugid avatakse ning vaguni liigutamisel valgub killustik välja. Doseerija tõstmine-langetamine ning luukide avamine ja sulgemine toimub eraldi toitemagistraali kaudu vedurilt saadava suruõhuga. Vastavalt vajadusele võib ballasti doseerida kas ainult rööbastee äärtesse, keskele või terve tee laiusele. Vagunid on neljateljelised, pikkusega 10,8 m, uuemad on 63 t kandejõuga, kere mahuga 33,4 m3, kuhjaga laadides 40 m3, ballasti doseerimise kiirus on 2–5 km/h.
Autoveo vagun

**Autoveo vagun** ehk **autovagun** (ingl.k. *auto carrier; car carrier*) on uute sõidukite logistikas kasutatav mitmekorruseline raudteevagun, mis on mõeldud uute sõidukite vedamiseks koostetehastest sadamatesse ja autologistika (jaotus) keskustesse ja turupiirkondadesse. Euroopas kasutatavad autovagunid on kahekorruselised, USA-s kasutatakse ka kolme tekiga vaguneid. Rohkem kasutatakse avatud külgede ja katuseta autovaguneid. Kinniste vagunitega veetakse kalleid luksussõidukeid. Autotehaste toodangu vedu raudteel spetsiaalsete vagunitega on kõige efektiivsem viis sõidukite transportimiseks maismaal pikkadel distantsidel.

## Vaata ka
* Raudteetransport
* Raudteeveerem

## Viited
Baiba Braže

**Baiba Braže** (neiupõlvenimega **Baiba Laizāne**; sündinud 4. detsembril 1966 Riias) on Läti diplomaat ja poliitik, alates 19. aprillist 2024 Läti välisminister. 

Aastal 1995 lõpetas ta Läti Ülikooli filoloogia- ja filosoofiateaduskonna riigiteaduste osakonna, aastal 2002 Läti Ülikooli sotsiaalteaduskonna. 
Ta on õppinud NATO kaitsekolledžis Roomas, Chulalongkorni ülikoolis Tais, Åbo Akademis Turus ja Groningeni ülikoolis.

Ta on töötanud ÜRO missioonis ja Euroopa institutsioonides. 

Aastatel 2003–2008 oli ta Läti erakorraline ja täievoliline suursaadik  Hollandis ning aastatel 2016–2020 Ühendkuningriigis. Aastatel 2020–2023 oli ta NATO avaliku diplomaatia asepeasekretär (peasekretär Jens Stoltenbergi üks asetäitjatest). Aastal 2023 määrati ta Läti Vabariigi välisministeeriumi eriülesannetega suursaadikuks. 

19. aprillil 2024 kinnitas Läti parlament erakorralisel istungil Baiba Braže Läti uueks välisministriks.

## Viited
Foiniikia kiri

**Foiniikia kiri** on kirjasüsteem, mida kasutati Vahemere aladel ja mis on saanud oma nime kaananite piirkonnas (tänapäeva Iisrael ja Liibanon) asunud foiniiklaste tsivilisatsiooni järgi. Foiniikia kiri on tänapäevaste tähestike nagu ladina, kreeka, heebrea ja araabia kirja eelkäija . Foiniikia kiri on kaashäälikutest koosnev tähestik, kus on 22 märki, mistõttu puuduvad sellel täishäälikud. Kirja kirjutati paremalt vasakule. Tühikud sõnade vahel puuduvad, nende asemel kasutatakse punkte .

## Päritolu

### Sugulus protokaanani kirjaga
Vanimate leidude järgi on foiniikia tähestiku eellaseks olnud protokaanani kiri, mille eeldatav tekkimise vanus on teise aastatuhande algus eKr, aga vanimad leiud pärinevad 17. sajandist eKr. Alfabeedi loomisel kasutati arvatavasti ühehäälikulisi Egiptuse hieroglüüfe. Kiri oli akrofooniline, kasutati piktograafe, mis ei tähistanud kindlaid sõnu, vaid konsonanttähti. Hetkel oletatakse, et selles tähestikus oli 27 piktograafi. 13. sajandiks eKr oli tähtede arv langenud 22 märgile. Kirja kirjutati horisontaalselt vasakult paremale ja vastupidi ning vertikaalselt ülevalt alla. 12. sajandiks eKr kadus vertikaalne kirjutamisstiil ja kirja hakati kirjutama paremalt vasakule.

Foiniikia kirja sugulus protokaananiga leiti El-Khadr nooleotsade leiuga. Nooleotsad pärinesid 13. sajandist eKr ja nendel olev kiri sarnanes mõlemale kirjasüsteemile .

### Seos Ugariti lineaarkirjaga

Väheste leidude järgi saab eeldada, et algne foiniikia kiri on saanud inspiratsiooni ka Ugariti linnast pärit lineaarkirjast, mis on dateeritud 13. sajandisse eKr. Alfabeedil kasutati kiilkirja 30 sümbolit. Kirja kirjutati vasakult paremale. Kahe kirjasüsteemi sugulust ei ole suudetud tõestada. 

## Levik

### Vana-Kreeka
Varasel pronksiajal olid foiniiklased väga tihedalt seotud kaubanduse ja kogukondadega ümber Vahemere ning loodud kontaktide kaudu levis kiri kiiresti. Usutakse, et kaubanduse kaudu nägid kreeklased foiniikia kirja ja võtsid selle üle umbes 8. sajandil eKr või varem. Vana-Kreeka ajaloolane Herodotos väitis, et foiniikia kirja tõi kreeklastele foiniiklaste prints Cadmus. Hiljem kohandasid ladina keele kõnelejad kreeka tähestiku omale sobivaks .

### Semiidi rahvad
Heebrea ja araabia kõnelejad, kes võtsid tähestiku üle, ei teinud süsteemis mingeid muutusi, mistõttu jäi kiri stabiilseks. Kirjas muutusid tuhande aastaga ainult tähekujud. Aramealased lisasid kirjale juurde pikad täishäälikud ja sellest sai lõpuks tänapäevane araabia kiri. Põhja-Süüriast ja lõunapoolsest Väike-Aasiast on leitud tekste, mis näitavad, et mittefoiniiklastest kirjanikud hakkasid kasutama foiniikia kirja 8. sajandil eKr . 

## Foiniikia kirja numbrid

Foiniikia kirja numbrid annavad edasi 1, 2, 3, 10, 20 ja 100. 1 märgitakse kriipsuga, 2 kahe kriipsuga ja 3 kolme kriipsuga. Numbrid 4 ja ülespoole koostatakse eelnevate numbrite kokkuliitmisega .

## Viited
Hiiumaa Vabakool

**Hiiumaa Vabakool** on erakool Hiiu maakonnas Kõpus.

Kool avati Kõpu koolimajas 1. septembril 2021. Koolis antakse Steineri pedagoogikal põhinevat haridust nii algkooliastme õpilastele kui ka lasteaialastele. Lasteaia liitrühmas on 16 last. Kooli kahes liitklassis õpib samuti 16 õpilast.

Kooli peab Hiiumaa Haridusselts ja kooli direktor on Margarita Korol.

## Viited

## Välislingid

* Hiiumaa Vabakooli koduleht
Jean Mota

**Jean Mota Oliveira de Sousa** (sündinud 15. oktoobril 1993 São Paulos) on Brasiilia jalgpallur, kes mängib Brasiilia kõrgliigaklubis Vitória. Ta mängib peamiselt ründava poolkaitsjana, kuid võib mängida ka vasakkaitsja või keskpoolkaitsja positsioonil.

Ta alustas klubikarjääri kodulinnaklubis Portuguesa, mille noortesüsteemiga liitus ta 2006. aastal. Klubi põhimeeskonnas debüteeris ta 21. märtsil 2012 Brasiilia karikavõistluste mängus Cuiabá vastu. Brasiilia kõrgliigas debüteeris ta järgmise aasta 8. juunil mängus Corinthianse vastu.

2015. aasta septembris liitus Jean Mota Brasiilia tugevuselt kolmanda liiga klubiga Fortaleza, kellega ta võitis 2016. aastal Ceará osariigi meistrivõistlused.

2016. aasta juunis sõlmis ta lepingu Brasiilia kõrgliigaklubiga Santos. Santose koosseisu kuulus ta seejärel kuus hooaega. 24. juulil 2016 lõi ta mängus Vitória vastu oma esimese värava Brasiilia kõrgliigas. 2019. aasta São Paulo osariigi meistrivõistlustel valiti Jean Mota parimaks mängijaks, kui ta lõi meistrivõistlustel seitse väravat, kuid Santosega ei tulnud kuue aasta jooksul kordagi ão Paulo osariigi meistriks. Aastatel 2016 ja 2019 saavutas ta Brasiilia meistrivõistlustel Santosega teise koha. 2020. aasta Copa Libertadorese finaalis kaotas ta Santosega teisele Brasiilia klubile, Palmeiras.

2022. aasta jaanuaris liitus Jean Mota Major League Socceri (MLS) klubiga Inter Miami. 2022. aasta hooajal kuulus ta Inter Miami põhikoosseisu ja lõi liigas kaks väravat, kuid järgmine hooaeg sai ta oluliselt vähem mänguaega.

2024. aasta märtsis naasis Jean Mota Brasiilia kõrgliigasse, kui liitus Vitóriaga.

## Saavutused
;Fortaleza
*Campeonato Cearense: 2016
;Santos
*Campeonato Brasileiro Série A: Teised kohad 2016, 2019
*Copa Libertadores: Teine koht 2020
;Inter Miami
*Leagues Cup: 2023

## Viited
AUTODOC

**AUTODOC SE** on e-kaubandusettevõte, mis müüb autovaruosi ja nendega seotud tooteid 27 Euroopa riigis, autovaruosade ja sõidukite hoolduse alane teabeallikas. Peamised kliendid on eraisikud ja väiksemad töökojad.

## Ajalugu
AUTODOC asutati 2008. aastal E&S Pkwteile GmbH nimega Alexej Erdle Max Wegneri ja Vitalij Kungeli poolt. Algusaastatel asus ettevõte Berliini Weißensee linnaosas. Alates 2010. aastast asuvad ettevõtte büroo- ja logistikapinnad Berliinis Lichtenbergi linnaosas. 2011. aastal alustas ettevõte laienemist Austriasse ja Šveitsi ning 2012. aastal Ühendkuningriigi, Prantsusmaa, Itaalia ja Hispaania turule. 

2015. aastal nimetati ettevõte ümber AUTODOC GmbH-ks. 2016. aastaks ületas ettevõtte aastane käive 100 miljonit eurot ja 2017. aastal 250 miljonit eurot. 2018. aastal laiendas AUTODOC tootevalikut, hakates müüma veoautode ja muude töösõidukite varuosi. 2021. aastal ületas ettevõtte aastatulu miljardi euro piiri. 2024. aastal oli AUTODOCi müügitulu ligikaudu 1,6 miljardit eurot. 

2018. aastal tunnustas Financial Times AUTODOCi selle tulude põhjal kui üht Euroopa kõige kiiremini kasvavat ettevõtet.

AUTODOC-il on alates 2019. aasta juunist esindus Berliinis Kurfürstendammil, kuid ettevõtte peakontor asub endiselt Lichtenbergis. Ettevõtte suurim logistikakeskus asub Poolas Szczecinis: see avati 2018. aastal ja seda laiendati 2020. aasta septembris poolautomaatse jaotuskeskuse võrra. 2022. aasta detsembris valmis uus logistikakeskus, mis tähendab täiendavat 40 000 ruutmeetrit laopinda. AUTODOC annab Szczecinis tööd ligi 2000 inimesele.

2021. aasta septembris muutis AUTODOC oma õigusliku vormi GmbHst (piiratud vastutusega äriühing) aktsiaseltsiks. Alates 2022. aasta novembrist tegutseb ettevõte AUTODOC SE (Societas Europaea) nime all.  AUTODOC-i tegevuskohad asuvad Saksamaal, Poolas, Tšehhis, Ukrainas, Hispaanias, Moldovas, Prantsusmaal ja Portugalis.

## Ülevaade
Ettevõtte tootevalikusse kuulub ligikaudu 6,7 miljonit varuosa autodele, veoautodele ja mootorratastele tootekategooriatest mootoriosad, kereosad, valgustus, elektrilised detailid, ventilatsioonidetailid ja rehvid üle 75 000 sõidukimudelile (2500 tootemargi tootjat, millel on osad 176 autotootjale, 23 veoautode tootjale ja 154 mootorrataste tootjale). AUTODOC on tegev 27 Euroopa riigis ja annab tööd ligi 6000 inimesele 13 asukohas.

2018. aastal oli AUTODOC ADAC Rally Mastersi ametlik partner. 2019. aastal oli AUTODOC FIA autoralli maailmameistrivõistluste (WRC) ametlik partner ja sponsor kõigil Euroopa etappidel.

Samal aastal käivitas AUTODOC veebipõhise platvormi AUTODOC CLUB ning 2020. aastal tuli ettevõte välja iOSi ja Androidi äpiga AUTODOC CLUB ning programmiga AUTODOC PLUS.

AUTODOC pakub autoomanikele kasulikku teavet oma veebipõhiste platvormide abil. AUTODOC avaldab artikleid, juhendeid ja videoõpetusi sõidukite hoolduse ja remondi tarvis. Need on kättesaadavad AUTODOCi veebiblogis ja AUTODOC Club platvormil, kus on üle 2500 PDF-vormingus juhendi ja video, lisaks vahendid hooldusajaloo ja kulude jälgimiseks.

## Viited
Agní Báltsa

**Agní Báltsa** (tuntud ka kui **Agnes Baltsa**, kreeka keeles Αγνή Μπάλτσα; sündinud 19. novembril 1944 Lefkáda saarel) on kreeka ooperilaulja, metsosopran.

Agní Báltsa hakkas kuueaastaselt õppima klaverit. 1958. aastast elas Ateenas, kus õppis laulmist. Lõpetas Kreeka Riikliku Konservatooriumi 1965. aastal, seejärel jätkas õpinguid Maria Callase stipendiaadina Münchenis.

Lavadebüüdi tegi ta 1968. aastal Frankfurdi ooperis (Oper Frankfurt) Cherubino rolliga Wolfgang Amadeus Mozarti ooperis "Figaro pulm", 1970. aastal laulis Viini Riigiooperis Richard Straussi ooperis "Roosikavaler".

## Rolle
* Carmen (Georges Bizet "Carmen)
* Despina (Wolfgang Amadeus Mozart "Così fan tutte")
* Delilah (Camille Saint-Saëns "Samson ja Delilah")
* Isabella (Gioacchino Rossini "Itaallanna Alžiiris")
* Hérodiade (Jules Massenet "Hérodiade")

## Viited
Epikriis

**Epikriis** on kokkuvõtlik väljavõte haigusloost, milles kajastub kõnealuse haigusjuhu dünaamika, lähtudes arsti käsutuses olevast sellekohasest teabest.

## Vaata ka
*anamnees

## Viited
Robert Randma

**Robert Randma** (sündinud 24. jaanuaril 1984 Tallinnas) on eesti psühhoterapeut ja ühe romaani autor.

Ta on EUROTAS-e sertifitseeritud terapeut ja psühhoterapeutiliste artiklite autor ning Terapeut.ee ja kirjanikurühmituse Purpurmust.org algataja.

Randma on lõpetanud 2004. aastal Suurbritannias Birminghami Ülikooli kommunikatsiooni erialal. Lisaks inglise meediale õppis ta seal ka antropoloogiat.

Randma on varem töötanud ühes Eesti reklaamiagentuuris.

## Loominguline tegevus
Tema romaan "Sigaret" (Eesti Päevaleht, 2009)märgiti ära Eesti Romaaniühingu romaanivõistlusel (2009)

2019. aastal oli ta mängufilmi "Skandinaavia vaikus" – stsenaariumi konsultant

Robert Randma on huvitatud absurdimaigulisest reaalsusest. Oma kirjanikust eeskujuna näeb ta Douglas Couplandi, kelle loomingut iseloomustavad hüsteerilisus, ülekeeratud realism ja humoorikus. Sarnaselt Douglasele tunneb ka Robert, et tahab ajada lugeja naerma, ent pakkuda samal ajal ka mõtlemisainet.

Tema romaani “Sigaret” kujundus on omapärane, kaheti vaadeldav kaanepilt, mille kohta autor ise ütleb: “Kujunduses kasutasime alasti kehasid, mis pole seksuaalses mõttes kuidagi väljakutsuvad ega provotseerivad – nad lihtsalt on seal.” Eesti poekettide jaoks oli see kujundus siiski liiga seksuaalne.

Romaani idee tekkis Randmal une ja ärkveloleku piiripealsest kogemusest. Raamatu kirjutamise ajaks kolis ta Islandile (september–november 2008).

Detsembris 2008 asutasid Robert Randma ja Eia Uus kirjanikurühmituse Purpurmust.org.

## Tegevus terapeudina
Teraapiaklientidega töötab ta alates 2011. aastast.

## Viited

## Välislingid
* Robert Randma. "Muutumine kui distsipliini surm?" Sirp, 6. november 2009
Sandra saab tööd

**"Sandra saab tööd"** on 2021. aasta septembris esilinastunud Eesti mängufilm. 

## Filmist
Füüsikadoktor Sandra Mets kaotab ootamatult töö teadusasutuses. Uue töökoha leidmine ei kujune lihtsaks, see on hoopis erinevate tragikoomiliste katsumuste rida. Tööintervjuud viivad endise teadlase erinevatesse olukordadesse ja kokku uute persoonidega, alates veidra väikeettevõtja valvsa pilgu all testimisest kuni start-up firma juhtide hoogsate algatusteni. Autistlike joontega Sandra avastab end ootamatult silmakirjalikust ja mingile erilisele võimule pretendeerivast maailmast. Näha on peategelase üksindust, rõhutatud mittesobimist ja emotsionaalset kohmetust. Siiski peab Sandra kohanduma uute situatsioonide ja tutvustega, kuid õhku jääb küsimus, kuidas selles kõiges iseendaks jääda. 

## Osatäitjad
* Sandra – Mari Abel
* Tiina – Kaie Mihkelson
* Tiit – Raimo Pass
* Edvin – Henrik Kalmet
* Paul – Jarmo Reha
* Nissik – Hendrik Toompere jr
* Kaarel – Hendrik Toompere jr jr
* Hambakliiniku töötaja – Tiina Tauraite
* Tõnis – Alo Kõrve
* Uurija – Carmen Mikiver
* professor Tamm – Peeter Tammearu
* Viljar – Markus Luik
* Tarvo – Peeter Jurgens
* Neeme – Karl-Andreas Kalmet
ja teised.

## Esilinastus, vaatajad
* kinos: 21.09.2021, ametlik esilinastus, kino Coca-Cola Plaza, Tallinn
* kinos: 24.09.2021, kinodes üle Eesti, Eesti
* festivalil: 19.11.2021, Energa Camerimage, Torun, Poola
* esimese kuuga 6013 kinokülastust
* 2021. aastal kokku 6515 vaatajat

## Festivalid, auhinnad
* osalemine, CAMERIMAGE International Film Festival of the Art of Cinematography (Poola), 2021, Balti filmide ülevaate eriprogramm
* osalemine, PÖFF - Pimedate Ööde filmifestival (Tallinn), 2021, Balti filmi võistlusprogramm
* auhind, EFTA - Eesti filmi- ja teleauhinnad, 2022; Parim kostüümikunstnik filmis: Anu Lensment

## Viited


## Välislingid
*"Sandra saab tööd". Videoklipp.
*"Sandra saab tööd". IMDb.
*Hendrik Alla. Isemoodi inimene otsib elus oma kohta. Postimees, 23. september 2021.
*Veiko Märka. Tõeline kunst peab elu ilmekamaks muutma, "Sandra saab tööd" seda ka teeb. Eesti Päevaleht, 26. september 2021.
*Marju Raju. Valminud on mängufilm teadlasest! Sirp, 1. oktoober 2021.
Bodajk

**Bodajk** on linn Ungaris Fejéri komitaadis Móri kreisis.

## Geograafiline asend
Bodajk asub kreisikeskusest Mórist umbes 6 km lõunakagus ja komitaadikeskusest Székesfehérvárist ligikaudu 20 km loodes. Linna läbib Székesfehérvár–Komáromi raudteeliin.

## Ajalugu
Bodajki keskaegsest ajaloost on vähe teada. 1543. aastal vallutasid türklased Bodajki. Türgi võimu all oli Bodajk kuni 1691. aastani. Bodajk sai turulinnaks 1774. aastal, kuid kaotas turulinna staatuse 1870. aastal. Linnaõigused sai Bodajk 2008. aastal.

## Viited
Sơn Tịnhi ringkond

**Sơn Tịnhi ringkond** on ringkond Vietnamis Lõuna-Keskranniku piirkonnas Quảng Ngãi provintsis, Quảng Ngãi linnast kirdes. Aastal 1968 leidis Sơn Tịnhi ringkonnas Mỹ Lai ja Son My külas aset sadu inimelusid nõudnud Mỹ Lai veresaun. Sơn Tịnhi Co Luy külas on 8 km pikkune populaarne liivarand, ringkonnas on ka Tịnh Phongi tööstuspark, kus asub tekstiilivabrik.

## Viited

## Vaata ka
* Mỹ Lai veresaun
Bad Erlach

**Bad Erlach** on vald *(Marktgemeinde)* Austrias Alam-Austria liidumaal Wiener Neustadti maaringkonnas.

## Viited
Oskari Kargu

**Oskari Kargu** (sündinud 8. aprillil 1976 Tartus) on Eesti profijalgrattur.

## Karjäär
Võistelnud järgmistes profimeeskondades:

* 2004–2006 Kalev Chocolate Team

## Saavutused
; 1997
:  Eesti meister grupisõidus
: 2. koht Eesti meistrivõistlustel eraldistardis
; 2002
: 3. koht Eesti meistrivõistlustel eraldistardis
; 2004
: 3. koht Eesti meistrivõistlustel grupisõidus

## Viited

## Välislingid

* Oskari Kargu *ProCyclingStats*
70 (Tallinna bussiliin)

**70** on ajutine Tallinna bussilliin, mis teenindab marsruudil Hobujaama-Lauluväljak. Liini teenindab Tallinna Linnatranspordi AS ning liiklus toimub laulupeo ajal.

## Viited
Sõjategevus Belgorodi oblastis Vene-Ukraina sõja käigus

**Sissetungid Belgorodi oblastisse Vene-Ukraina sõja käigus** on sõjalised operatsioonid, mis toimusid Belgorodi oblastis, mis on Venemaal asuv piirkond, millel on ühine piir Ukrainaga. Need sissetungid on osa käimasolevast Venemaa sissetungist Ukrainasse, mis algas 2022. aastal.

## Eellugu
2023. aasta mais alustasid kaks Kremli-vastast rühmitust, Vene Vabatahtlike Korpus (RVC) ja Vene Vabaduse Leegion, rünnakut Belgorodi oblastisse, võttes endale vastutuse rünnaku eest. Seda kirjeldati kui üht suurimat ja kõige julgemat piiriülest operatsiooni alates sõja algusest, mille tulemusel hukkus Venemaa ametnike sõnul üle 70 inimese. Rühmitused teatasid, et nad olid täielikult vabastanud piirilinna Kozinka ja tungisid kaugemal idas asuvasse Graivoronisse.

## Vastus
Vene allikad teatasid, et RVC ja Vene Vabaduse Leegioni üksus, mis koosnes kahest tankist, soomukist ja veel üheksast soomusveokist, ületas rahvusvahelise piiri ja vallutas Kozinka. Ukraina ametnikud märkisid, et nad olid rünnakust teadlikud, kuid eitasid Ukraina relvajõudude otsest osalust.

Vastuseks rünnakule teatas Belgorodi oblasti kuberner Vjatšeslav Gladkov, et algatab terrorismivastase operatsioonirežiimi rünnaku tõrjumiseks.

Detsembris 2023 viisid Ukraina väed väidetavalt 29. ja 30. detsembri vahelisel ööl Venemaal asuvate sihtmärkide vastu läbi suure hulga rünnakuid vastuseks Venemaa raketi- ja droonirünnakutele Ukraina vastu. Ukraina julgeolekuallikad iseloomustasid neid lööke väidetavalt vastusena Venemaa rünnakutele, mis olid suurimad Ukraina vastu suunatud drooni- ja raketilöögid alates täiemahulise sissetungi algusest.

## 2024. aasta aprill
Vene Vabatahtlike Korpus teatas, et lõpetas oma „kuuma faasi“ Venemaal, väites, et kuigi nad ei osale enam intensiivsetes võitlustes valitsusvägede vastu, on sabotaaži- ja luurerühmad jäänud Belgorodi ja Kurski oblastisse.

## 2025. aasta märts

Ukraina väed alustasid 2025. aasta 18. märtsil Demidovka, Grafovka ja Prilesje linnade lähistel sissetungi Belgorodi oblastisse.

Belgorodi oblastisse tunginud Ukraina relvajõud hävitasid seal neli Vene sõjaväekopterit.

Ukraina üksuste pealetung jätkus kuu lõpu poole, saavutati täielik kontroll Demidovka küla üle.

## Viited
Jacques Cheminade

**Jacques Cheminade** (sündinud 1941) on Prantsusmaa poliitik ja endine diplomaat.

Ta kandideeris 1995. aasta Prantsusmaa presidendivalimistel (Fédération pour une nouvelle solidarité, FNS), 2012. aasta valimistel ja 2017. aasta valimistel (mõlemal korral Solidarité et Progrès, SP). Cheminade jäi kõigi kandidaatide seas kõikidel kordadel viimasele kohale. Alates 29. veebruarist 1996 on ta partei Solidarité et Progrès juht.

Cheminade õppis Pariisi HECis ja ENAs. Ajal, mil ta töötas kommertsatašeena Prantsuse saatkonnas Washingtonis, (1972–1977) tutvus ta Lyndon LaRouche'iga, kes mõjutas tema poliitilisi ideid. Seejärel jälgis Cheminade'i FBI.

## Viited
Kodutütarde erikatsed

**Kodutütarde erikatsed** on Kodutütarde organisatsioonis tegutsemise käigus õpitavad ja sooritatavad kindlate nõuetega eksamid. Sooritanud saavad käisel kandmiseks vastava märgi.

## Üldine kirjeldus
Erikatsed moodustavad suure osa traditsioonidest ja põhimõtetest. Kodutütarde erikatsed annavad noortele võimaluse arendada ennast teatud valdkondades. Need panevad proovile kodutütarde teadmised ja oskused. Eriala valik on iga kodutütre isiklik initsiatiiv ja soov. Erikatseteks võib õppida olenevalt erialast nii individuaalselt kui grupiti, teadmisi võib omandada organisatsiooni sees või ka väljaspool, kuid erikatse sooritamisel tuleb oma teadmisi rakendada organisatsiooni heaks. Et sooritada Kodutütarde erikatse märk, peab soovija olema Kodutütarde organisatsiooni ametlik liige ning sooritama ettenähtud nõuded. 

Kodutütardel on kokku 28 erikatset. Neist levinumad on matkaja, laskur, laulja ja esmaabiandja. Erikatseid kantakse organisatsiooni piduliku vormisärgi paremal käisel ning igal erialal on oma enda kindel kujutis. Erikatse märki kujutatakse Kodutütardel ringikujulisena, mida ääristab kollane ringjoon. Kollase ringjoone sisse on kujundatud erialale viitav kujutis. 

## Tuntumad erikatsed
### Matkaja
* oskab orienteeruda ja tunneb kaarti;
* oskab määrata koordinaate, asimuuti ja selle järgi liikuda;
* suudab looduses liikuda ilma tehniliste abivahenditeta;
* teab matkakoti pakkimise põhimõtteid ja sinna kuuluvat varustust ühe- ning mitmepäevase matka korral;
* oskab teha lõket erinevate vahenditega (tikud, tulepulk vm) ning tunneb tuleohutusnõudeid lõkke tegemisel;
* on osalenud vähemalt kolmel Kodutütarde ringkonna ja kahel väljaspool ringkonda toimunud matkal, matkamängul (nt Kaitseliidu malevates korraldatavad matkad/rännakud, Scoutsrännak jmt);
* on õpetanud noorematele oma teadmisi (nt töötuba, matkapunkt).

### Laskur

* tunneb õhk- ja tulirelvade ohutu kasutamise reegleid;
* on suuteline saavutama sportrelvast 50 m distantsil, lamades toelt vähemalt 85 silma 100-st;
* oskab lahti võtta, puhastada ja kokku panna enda kasutatud tulirelva;
* on esindanud ringkonda Kaitseliidu meistri- või karikavõistlustel.
* Erikatse loetakse sooritatuks ka siis, kui noor on täitnud laskur- või kütiklassi normi vastavalt kehtivale Kaitseliidu laskur- ja kütiklasside normide täitmise juhendile (sh vähemalt laskurklassi I klass).

### Esmaabiandja

* oskab teatada õnnetusjuhtumist;
* oskab tegutseda õnnetuse korral päästeahelast lähtuvalt;
* oskab anda elupäästvat esmaabi;
* teab žguti kasutamise põhimõtteid;
* on osalenud esmaabi kursusel (16 tundi);
* tunneb meditsiinipauna sisu;
* oskab koostada triaažikaarti;
* on noorematele läbi viinud väljaõppe esmaabi andmise või tervislike eluviiside põhimõtetest.

### Laulja

* võtab osa laulukoori või -ringi tööst;
* on osalenud laulukonkursil/laulukonkurssidel;
* on vähemalt kolmel korral esinenud Kodutütarde üritusel või esindanud organisatsiooni;
* oskab erinevaid laule ning õpetab neid ka kaaslastele. 

## Viited
Ramona

**Ramona** võib tähendada järgmist:

***[[Ramona (eesnimi)|Ramona]]**, naisenimi
***[[Ramona (California)|Ramona]]**, asula USA-s California osariigis
***[[Ramona (Kansas)|Ramona]]**, linn USA-s Kansase osariigis
***[[Ramona (Lõuna-Dakota)|Ramona]]**, linn USA-s Lõuna-Dakota osariigis
***[[Ramona (Oklahoma)|Ramona]]**, linn USA-s Oklahoma osariigis
***"[[Ramona (romaan)|Ramona]]"**', ameerika kirjaniku Helen Hunt Jacksoni romaan (1884)
Teofrastus

**"Teofrastus"** on Astrid Reinla lasteraamat. 

## Sisu
Raamatus on läbi kassi silmade räägitud lugu vabadusest ja kaastundest, loo tegevus leiab aset 1980. aastate Eestis. Üksik kass elab Peedu rongijaamas, kuni ühel päeval pakub kaastundlik rongisõitja talle enda juures kodu. Kass leiab eest armastavate inimestega hooliva kodu ning ta saab uhke nime: Teofrastus Bombastus Filippus Aureolus. Kuid hea elu maamajas ei kesta kaua. Pererahvas peab minema linna elama, kus ühel saatuslikul päeval satub Teofrastus tänavale ja eksib ära. Kas ta leiab tagasitee? Teofrastust ootavad ees mitmed katsumused, kuid lõpuks leiab ta siiski tee tagasi pererahva juurde.

## Ilmunud
*1985 Theofrastus (jutustus). Astrid Reinla, illustreerinud Lea Malin. Tallinn, kirjastus Eesti Raamat.
*1989 Theophrastus (inglise keeles, tõlkinud H.Tillemann). Astrid Reinla, illustreerinud Lea Malin. Tallinn, kirjastus Perioodika.
*1989 Teofrastus : eine Katzengeschichte (saksa keeles, tõlkinud M.Raid). Astrid Reinla, illustreerinud Lea Malin. Tallinn, kirjastus Perioodika.
*2010 Teofrastus (loomajutud). Astrid Reinla, pildid joonistanud Valdek Alber. Tallinn, TEA Kirjastus.
*2018 Teofrastus. Astrid Reinla, illustreerinud Lea Malin. Tallinn, kirjastus Tänapäev.

Raamatu põhjal valmis 2019. aastal animafilm "Teofrastus" (režissöör Sergei Kibus), mis on võitnud rohkelt rahvusvaheliste festivalide auhindu.

## Viited
CryptoZoo

**CryptoZoo** on Ameerika juutuuberi Logan Alexander Pauli loodud mäng, kus inimesed võivad päris raha eest NFT tegelasi osta.

## Allikad

* https://en.wikipedia.org/wiki/Logan_Paul
* NFT
* https://cryptozooworld.com/
* https://nftnow.com/features/the-rise-and-demise-of-cryptozoo-a-deep-dive-into-logan-pauls-nft-world/
* https://www.youtube.com/watch?v=386p68_lDHA
Mauricio Lemos

**Paolo Mauricio Lemos Merladett** (sündinud 28. detsembril 1995 Riveras) on Uruguay jalgpallur, kes mängib keskkaitsjana Brasiilia kõrgliigaklubis Atlético Mineiro.

Ta alustas klubikarjääri Uruguay klubis Defensor Sporting, mille põhimeeskonnas debüteeris ta Uruguay kõrgliigas 2014. aasta mais. Klubikarjääri jooksul on ta mänginud veel Venemaa kõrgliigaklubis Kaasani Rubin (2015/16), Hispaania klubis Las Palmas (2015–2018, hooaeg 2019/20), Itaalia kõrgliigaklubis Sassuolo (2018–2019), Türgi kõrgliigaklubis Fenerbahçe (2020/21 ja 2022) ning Belgia kõrgliigaklubis Beerschot (2021/22). 2023. aasta veebruaris liitus ta Atlético Mineiroga. Aastatel 2023 ja 2024 võitis ta Atlético Mineiroga Minas Geraisi osariigi meistrivõistlused.

2015. aasta Panameerika mängude jalgpalliturniiril võitis Lemos Uruguay võistkonnaga kuldmedali. Uruguay jalgpallikoondises tegi ta debüüdi 10. novembril 2017 sõprusmängus Austria vastu.

## Viited
Ramona (Oklahoma)

**Ramona** on linn USA-s Oklahoma osariigis Washingtoni maakonnas. See asub Tulsast 40 km kaugusel põhjas ja maakonna halduskeskusest Bartlesville'ist 21 km kaugusel lõunas maantee U.S. Route 75 ääres.

Elanike arv on 2020. aasta rahvaloenduse seisuga 524. Aastal 2010 oli elanikke 535.

Ramona kujunes välja 1899. aastal, kui sinna jõudis Atchison, Topeka and Santa Fe Railway raudteeliin. Linn sai nime ameerika kirjaniku Helen Hunt Jacksoni romaani "Ramona" järgi. Linnaõigused sai Ramona 1901. aastal. 20. sajandi esimeses pooles oli peamine majandusharu naftatööstus, lisaks alustas 1908. aastal Ramonas tööd tellisevabrik.

Linnas asuvad kergejõustikustaadion ning pesapalli- ja pehmepalliväljakud. 14. aprillil 2024 püstitas leedulane Mykolas Alekna Ramonas peetud võistlusel kettaheites uue maailmarekordi (74.35).

## Viited
Verpelét

**Verpelét** on linn Ungaris Hevesi komitaadis Egeri kreisis.

## Geograafiline asend
Verpelét asub Mátra mäestiku jalamil, komitaadi- ja kreisikeskusest Egerist ligikaudu 12 km lääneedelas.

## Ajalugu
Asulat on esmamainitud 1252. aastal. Türgi võimu alla oli Verpelét juba vähemalt 1550. aastast. Pärast Türgi ikke lõppu 17. sajandi lõpul oli asula peaaegu inimtühjaks jäänud. 1828. aastal sai Verpelét turulinnaks. Raudteeühendus oli Verpelétil alates 1886. aastast. Suurkülaks sai Verpelét 1973. aastal.

Linnaõigused sai Verpelét 2013. aastal.

## Viited
2024. aasta 17. aprilli raketirünnak Tšernihivile

**2024. aasta 17. aprilli raketirünnak Tšernihivile** oli Vene-Ukraina sõja käigus toimunud Vene relvajõudude korraldatud raketirünnak Tšernihivi kesklinnale, milles hukkus vähemalt 18 inimest.

## Vaata ka
* Tšernihivi pommitamine 3. märtsil 2022
* 2022. aasta 16. märtsi rünnak leivasabale Tšernihivis
* 2023. aasta 19. augusti raketirünnak Tšernihivile

## Viited
Reign In Blood

***Reign In Blood*** on USA thrash *metal* bandi Slayer kolmas stuudio album. See ilmus 1986. aastal Def Jam Recordings väljastamisel. 

## Albumi loojad

* Dave Lombardo - trummid
* Tom Araya - vokaalid, bass
* Jeff Hanneman - kitarr, sõnad
* Kerry King - kitarr, sõnad

## Albumi lood

### Pool A

### Pool B
Cinderella (ansambel)

**Cinderella** oli Ameerika Ühendriikide rokkansambel, mis tegutses aastatel 1983 kuni 2014.

## Bändi liikmed
* Tom Keifer – laul, kitarr
* Eric Brittingham – bass, taustalaul
* Jeff LaBar – kitarr, taustalaul
* Fred Coury – trummid, taustalaul

## Diskograafia
### Albumid
* "Night Songs" (1986) 
* "Long Cold Winter" (1988)
* "Heartbreak Station" (1990)
* "Still Climbing" (1994)
Tom Keifer

**Carl Thomas Keifer** (sündinud 26. jaanuaril 1961) on USA muusik. Ta on hard rock bändi Cinderella laulja, peamine laulukirjutaja ja üks kitarristidest.

## Diskograafia
### Cinderella
*"Night Songs" (1986)
*"Long Cold Winter" (1988)
*"Heartbreak Station" (1990)
*"Still Climbing" (1994)
### Soolo
*"The Way Life Goes" (2013)
*"Rise" (2019)
Urmo Fuchs

**Urmo Fuchs** (sündinud 3. mail 1978) on Eesti jalgrattur  ja rulluisutaja. 1997. aasta Eesti meister eraldistardis.

## Viited

## Välislingid

* Urmo Fuchs *ProCyclingStats*
C-vitamiini teraapia

**C-vitamiini megaannustes teraapia** ehk **C-vitamiini teraapia** hõlmab C-vitamiini preparaatide manustamist patsiendile või kliendile suures koguses, olgu selleks siis suukaudne või veenisisene manustamine. Seda meetodit kasutatakse sooviga säiliada tervist, ravida või ennetada haigusi. Manustamine toimub sageli suurtes annustes, mis võivad ulatuda 1 kuni 50 grammini. Selle teraapia puhul ei ole teaduslikult tõestatud ravivat efekti.

C-vitamiini teraapia on leidnud kasutust nii tõenduspõhises meditsiinis kui ka alternatiivmeditsiinis.

Oluline on märkida, et raseduse ajal suurtes kogustes C-vitamiini tarbimine võib oluliselt mõjutada loote C-vitamiini vajadust ning seega tuleks seda tarbida ettevaatlikult.

## Viited